*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Φεβρουαρίου 1988

για τη βελτίωση της αποτελεσματικότητας των γεωργικών διαρθρώσεων της γεωργίας στο Ηνωμένο Βασίλειο σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην αγγλική γλώσσα είναι το μόνο αυθεντικό)

(88/179/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων της γεωργίας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,

Εκτιμώντας:

ότι στις 9 Οκτωβρίου 1987, η κυβέρνηση του Ηνωμένου Βασιλείου ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τους «Statutory Rules» αριθ. 63 του 1987 σχετικά με το πρόγραμμα συνεργασίας στους τομείς της γεωργίας και της καλλιέργειας δενδροκηπευτικών στη Βόρειο Ιρλανδία του 1987 και, σύμφωνα με το άρθρο 24 παράγραφος 1 δεύτερη περίπτωση του εν λόγω κανονισμού, τους «Statutory Rules» αριθ. 334 του 1985 σχετικά με το πρόγραμμα συνεργασίας στους τομείς της γεωργίας και της καλλιέργειας δενδροκηπευτικών του 1985 που εφαρμόζεται σε ολόκληρη την επικράτεια του Ηνωμένου Βασιλείου, για τη θέσπιση των διατάξεων εφαρμογής του κανονισμού (ΕΟΚ) αριθ. 797/85·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, ανάλογα με το κατά πόσον οι διατάξεις που αναφέρονται στον ανωτέρω κανονισμό και λαμβάνοντας υπόψη τους στόχους του καθώς και τον αναγκαίο σύνδεσμο μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·

ότι οι ενισχύσεις, που αφορούν τις συλλογικές επενδύσεις για την παραγωγή κτηνοτροφώνκαι τη διευθέτηση λειβαδιών υπό κοινή εκμετάλλευση και οι οποίες καλύπτονται από τις διατάξεις αυτές, υπόκεινται στην εφαρμογή του άρθρου 17 του κανονισμού (ΕΟΚ) αριθ. 797/85 εφόσον χορηγούνται στις μειονεκτικές ζώνες κατά την έννοια της οδηγίας 75/268/ΕΟΚ του Συμβουλίου (3)·

ότι οι ενισχύσεις που αφορούν τη λειτουργία των αναγνωρισμένων ομάδων οι οποίες έχουν σκοπό την αλληλοβοήθεια μεταξύ εκμετάλλευσης, μια από κοινού χρήση του γεωργικού υλικού ή μια από κοινού εκμετάλλευση, και οι οποίες καλύπτονται από τις διατάξεις αυτές, υπόκεινται στην εφαρμογή του άρθρου 10 του κανονισμού (ΕΟΚ) αριθ. 797/85, εφόσον πρόκειται να συμβάλλουν στο κόστος της διαχείρισής τους κατά τα πέντε πρώτα έτη, κατ' ανώτατο όριο, μετά τη θέσπισή τους·

ότι οι λοιπές ενισχύσεις για τις επενδύσεις στις γεωργικές εκμεταλλεύσεις, οι οποίες καλύπτονται από τις παρούσες διατάξεις, υπόκεινται στους περιορισμούς που προβλέπονται στο άρθρο 8 παράγραφοι 2 έως 4 του κανονισμού (ΕΟΚ) αριθ. 797/85·

ότι έχει ζητηθεί η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα μέτρα που λαμβάνονται στο Ηνωμένο Βασίλειο κατ' εφαρμογή του κανονισμού (ΕΟΚ) αριθ. 797/85 εξακολουθούν να πληρούν, δεδομένων των διατάξεων που έχουν ανακοινωθεί, τους όρους για χρηματοδοτική συμμετοχή στο άρθρο 1 του κανονισμού (ΕΟΚ) αριθ. 797/85.

2. Η χρηματοδοτική συμμετοχή της Κοινότητας στα μέτρα που λαμβάνονται κατ' εφαρμογή των διατάξεων που έχουν ανακοινωθεί, περιορίζεται στις ενισχύσεις που ανταποκρίνονται στους όρους οι οποίοι καθορίζονται στα άρθρα 10 και 17 του κανονισμού (ΕΟΚ) αριθ. 797/85.

3. Το Ηνωμένο Βασίλειο φροντίζει ώστε οι λοιπές ενισχύσεις για τις επενδύσεις στις γεωργικές εκμεταλλεύσεις, και οι οποίες καλύπτονται από τις διατάξεις οι οποίες ανακοινώνονται, να ανταποκρίνονται στους περιορισμούς που προβλέπονται στο άρθρο 8 παράγραφοι 2 έως 4 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 12 Φεβρουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.

(3) ΕΕ αριθ. L 128 της 19. 5. 1975, σ. 1.